Ek will graag weet wat is gordelroos? Wat veroorsaak dit en wat is die simptome. Is dit 'n siekte wat herhaardelik kan voorkom?
Dit is 'n virusinfeksie veroorsaak deur die Varicella zoster virus ( dieselfde virus kan waterpokkies veroorsaak). Die virus lê baie keer dormant of slapend in 'n senuwee wortel en as jou gestel af is dan aktiveer die virus en slaan in blasies uit in die area wat deur die senuwee voorsien word. Dit is die rede hoekom dit altyd net aan die een kant voorkom. Dit kan herhaaldelik gebeur. Dit help om binne 24 uur met 'n kursus Zovirax te begin as jy uitslaan omdat dit dan die virus kan doodmaak en verdere aanvalle kan voorkom.